Publication: Magyar Közlöny
Issue: MK-2009-158 (Year: 2009, Number: 158)
Era: 2004-2010
Section: Az OVB az aláírásgyûjtõ ív mintapéldányának hitelesítését a 7/2009. (I. 9.) OVB határozatával megtagadta.
Paragraph Index: 618

Az OVB az aláírásgyûjtõ ív mintapéldányának hitelesítését a 7/2009. (I. 9.) OVB határozatával megtagadta. Az OVB döntését azzal indokolta, hogy a kérdésben az Alkotmány 28/C. § (5) bekezdésének a) pontja alapján nem lehet országos népszavazást tartani, mivel „a kérdés közvetlenül a központi költségvetés kiadási oldalát érinti, amely alkotmányosan tiltott tárgykört tartalmaz”. A kezdeményezõ a tör vényes határidõn belül kifogást nyújtott be az Alkotmánybírósághoz az OVB határozatával szemben. Álláspontja szerint „az OVB értékelése következetlen és nem helytálló”. Indokolásában elõadja, hogy a kérdés megfogalmazásánál a „2008-ban vizítdíj, kórházi napidíj és tandíj tárgyában tartott országos ügydöntõ népszavazás kérdéseit” vette alapul. Ezért szerepeltette a „népszavazást követõ év január 1-jétõl” kitételt, ami arra utal, hogy a kérdés nem érinti a már elfogadott éves költségvetést. Ezért indítványozó kérte az Alkotmánybíróságtól az OVB határozatának megsemmisítését és a testület új eljárás lefolytatására kötelezését. II.

Source: https://magyarkozlony.hu/hivatalos-lapok/e92284c664e3a0b8d5bc3e963ddf4ed6a210e9a6/dokumentumok/8b4999791791fde25aa3385e84ae32075ff7d6e9/letoltes